《十一月十三日雪》
宋代·苏辙

南方霜露多，虽寒雪不作。
北归亦何喜，三年雪三落。
我田在城西，禾麦敢嫌薄。
今年陈宋灾，水旱更为虐。
闭籴斯不仁，逐熟自难却。
饥寒虽吾患，尚可省盐酪。
飞蝗昨过野，遗种遍陂泺。
春阳百日至，闹若蚕生箔。
得雪流土中，及泉尽鱼跃。
美哉丰年祥，不待炎火灼。
呼儿具樽酒，对妇同一酌。
误认屋瓦鸣，更愿闻雪脚。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。